ทิสโก้หวังปชป.ชนะหุ้นวิ่งต่อ
บลจ.ทิสโก้ มองหุ้นไทยแพง เลือกตั้งจบดัชนีวูบ เว้นประชาธิปัตย์ชนะ หุ้นวิ่งต่อ &#8220;อยุธยา&#8221; ส่งทาร์เก็ตฟันด์ 6 ขายเพิ่ม
17 ส.ค. 2554

บลจ.ทิสโก้ มองหุ้นไทยแพง เลือกตั้งจบดัชนีวูบ เว้นประชาธิปัตย์ชนะ หุ้นวิ่งต่อ “อยุธยา” ส่งทาร์เก็ตฟันด์ 6 ขายเพิ่ม 
นายสาห์รัช ชัฎสุวรรณ สาห์รัช ชัฎสุวรรณสาห์รัช ชัฎสุวรรณผู้อำนวยการการตลาดและที่ปรึกษาการลงทุน ธุรกิจกองทุนส่วนบุคคลและกองทุนรวม (บลจ.) ทิสโก้ กล่าวว่า หุ้นไทยจะหมดข่าวสนับสนุนหลังการเลือกตั้งจบ ซึ่งจากข้อมูลที่ผ่านมาส่วนใหญ่หุ้นจะขึ้นทุกครั้งก่อนเลือกตั้ง และ 1 สัปดาห์หลังเลือกตั้งจบหุ้นจะลง นักลงทุนจะเริ่มลังเลและขายทำกำไร เพื่อรอดูโฉมหน้ารัฐบาลใหม่ 
“ตามโพลที่ออกมาพรรคเพื่อไทย (พท.) ยังมีเสียงเป็นอันดับ 1 แต่หากผลเลือกตั้งออกมาแล้วพรรคประชาธิปัตย์ (ปชป.) เสียงขึ้นเป็นอันดับ 1 หุ้นน่าจะขึ้นได้ชัดเจน เพราะผิดความคาดหมาย แต่ถ้าเพื่อไทยได้จัดตั้งรัฐบาลนักลงทุนยังต้องติดตามนโยบายว่าจะเป็นอย่างไร และจะมีผลต่อนโยบายเดิมที่ประชาธิปัตย์ทำไว้หรือไม่ เกิดความไม่แน่นอน ทำให้นักลงทุนไม่ชอบ” นายสาห์รัช กล่าว
ปัจจุบันดัชนีหุ้นไทยที่ขึ้นมาเหนือ 1,000 จุด ทำให้ส่วนต่างราคาที่จะปรับตัวขึ้นเหลือน้อยลง โดยปัจจุบันซื้อขายที่สัดส่วนราคาต่อกำไรต่อหุ้น (พีอี) เฉลี่ย 13-14 เท่า จากย้อนหลัง 5 ปี เฉลี่ยอยู่ที่ 10-11 เท่า ส่วนเป้าปีนี้ 1,200 จุด พีอี 14 เท่า 
“ปัจจัยพื้นฐานหุ้นไทยไม่ได้แย่ เพียงแต่ราคาเริ่มแพง แม้เป้าดัชนีปีนี้อยู่ที่ 1,200 จุดแต่พีอีก็ 14 เท่าใกล้ๆกับตอนนี้ ส่วนต่างที่จะทำกำไรจึงเหลือน้อย”นายสาห์รัช กล่าว
ด้านนายธีรนาถ รุจิเมธาภาส กรรมการ ผู้จัดการ บลจ.ทิสโก้ กล่าวว่า ปัจจุบันหุ้นไทยซื้อขายที่พีอีเท่ากับตลาดหุ้นเอเชีย ยกเว้นนักวิเคราะห์ปรับประมาณการกำไรบริษัทจดทะเบียน (บจ.) เพิ่มจะทำให้ราคาหุ้นถูกลง โดยประเมินกำไร บจ.ปีนี้เติบโต 15-20% 
“ลงทุนหุ้นไทยตอนนี้ต้องมองไปปีหน้าและถือระยะยาว ถ้าระยะสั้นและกลางอาจปรับพอร์ตลงบ้างกระจายไปหุ้นต่างประเทศที่ราคายังถูก เช่น หุ้นสหรัฐและจีน” นายธีรนาถ กล่าว
นายฉัตรพี ตันติเฉลิม ประธานเจ้าหน้าที่บริหาร บลจ.อยุธยา เปิดเผยว่า บริษัทจะเปิดขายกองทุนเปิดกรุงศรีอิควิตี้ 10% ทาร์เก็ต 6 (KFEQ106) ระหว่างวันที่ 19-25 พ.ค.นี้ หลังจากนักลงทุนซื้อกองทุนเปิดกรุงศรีอิควิตี้ 10% ทาร์เก็ต 5 (KFEQ105) จนยอดเต็มโครงการ 500 ล้านบาท ในวันที่สองที่เปิดขาย 
กองทุนกำหนดเป้าหมายผลตอบแทน 10% หรือไม่ต่ำกว่า 11.11 บาทต่อหน่วย ภายใน 1 ปี หรือน้อยกว่า